Nyeste Skilderie af Kiøbenhavn, 1829-07-07
Da der i denne Recension forekomme nogle Udtryk, som synes mig fornærmende saavel for mu personlig angaaende, som og for Museet, skiønt livløst betragtet, saa troer jeg, det er min Pligt, at oplyse disse Steder i al Korthed. Res vidtløftige Indledning paa sex Blade, paa ni Linier nær, vil jeg forbigaae, omendskiønt der dog vel var Adskilligt, som kunde omtales. R. har nok hermed villet give sin Existents og sine paa Reiser erhvervede vidtudstrakte Kundskaber tilkiende, thi ellers indseer jeg ikke, hvortil denne Jndledning skulde tiene, og da den indeholder bekiendte Data, rigtige eller urigtige, hvilket her kan være ligegyldigt, og ikke er henhørende til Recensionen selv, saa omtales den heller ikke videre. S. 225 opregner R. Museerne, som han har seet udenlands, og siger, at alle ere ordnede efter Legemets forskiællige Systemer. Da jeg var 1788. 1789 i London, saae jeg baade John og William Hunters Museer, men fandt ikke den systematiske Orden, som R. angiver, han har seet; maaskee have vi forskiællige Synspunkter til at bedømme Museernes Opstilling; ja de vare ikke engang saaledes særskilt ordnede, som vort Museum, især i W. Hs. Museum, som dengang allerede var i temmelig Forfald, og, som mig er bleven berettet, endnu har lidt mere ved Flytningen fra London til Glasgow, hvilket er ganske naturligt; thi Præparater lide allerede meget ved Brugen til Forelæsninger, endnu maae de lide mere, naar de skal gjøre en saadan Reise. Til min Tid var ogsaa Cruikshanks Museum i London, som indeholdt mange interessante Stykker. Mon dette nu ikke mere existerer, Ved mit Ophold i Paris 178688 saae jeg ligeledes Vic. d'Azyr's Museum, som for det meste blev opbevaret i Charenton's Museum. Herom taler R. intet, da der dog vare Præparater af særdeles Udmærkelse baade af Mennesker og Dyr, ligeledes bleve Præparater baade af Mennesker, men fornemmelig af Dyr, opbevarede i Jardin des plantes, de fleste forfærdigede af den flittige og lærde Dyr-Anatom d'Aubenton, og af hvilke den store Buffon betiente sig ved sin Beskrivelse af Dyreriget. Skulle disse nu heller ikke existere mere, siden jeg ikke finder dem opregnede af R. Maaskee fordi de ikke fandtes i den systematiske Orden, som R. fordrer Hvad Hensigten af Anatomiens Studium er vidstes for længe siden; men at den efter R. Mening, allene skulde være for Chirurgen og for Physiologen, synes mig lidt tvetydigt udtrykt. Hvorfor ikke saavel for Medicinere, Eller, vil R. have forstaaet Medicineren som Physiolog, og at Chirurgen ikke behøver physiologiske Kundskaber, Naar R. havde erindret, at Medicineren nu omstunder skal ogsaa være Chirurg, og Chirurgen ligeledes Mediciner, da vilde han vel neppe have fremsat denne æqvivoke Sætning; med mindre han vilde have Jntolerantsens Tid imellem Medicin og Chirurgie i dens fulde Kraft tilbageønsket. Det forekommer mig i det mindste, at R. forstaaer ved Anatomiens Elementer det samme som det menneskelige Legemes Terminologie, altsaa Synonym af det første. Og denne Terminologie skulde da Lærerne hvert Aar ved Begyndelsen af de anatomiske Forelæsninger igientage; thi der begynde jo hvert Aar nye Studerende, følgelig er jo hvert Aar ogsaa det første af Medicinens Studium. R. erindrer nok ikke mere, hvorledes han har hørt Forelæsninger; hvad vilde R. have sagt om Læreren, naar han hvert Aar igien skulde have synket det ham foretyggede: Caput betyder Hovedet, Cranium Hierneskallen, Facies Ansigtet etc. etc. Hvilken Tidsspilde vilde herved ikke foraarsages. Hos os er dette aldeles unødvendigt, da Læreren, om ikke den ene Gang, saa dog den anden Gang, nævner Delene paa Dansk og Latin eller med græsk latinske Ord, som nu Oprindelsen af Ordene ere. Eller har maaskee R. en anden Mening om Anatomiens Elementer (Terminologie),R. paastaaer S. 226, at indsprøitede og tørrede Præparater ere undværlige i et Museum, for den indledende Kundskab til Anatomiens Elementer og for den chirurgiske Anatomie; Medicineren bliver her heller ikke nævnt. Hvad det første angaaer, er jeg fuldkommen enig med R., thi til at lære Terminologie behøves ingen Museer.